หาดทิพย์

บริษัท หาดทิพย์ จำกัด (มหาชน) (; ) เป็นบริษัทที่ดำเนินธุรกิจผลิตและจำหน่ายน้ำอัดลม ในชื่อของ โคคา-โคล่า โดยได้รับลิขสิทธิ์มาจาก โคคา-โคลา คัมปะนี (ประเทศสหรัฐอเมริกา) และผลิตภัณฑ์อื่น ๆ ที่เกี่ยวข้อง ในพื้นที่ 14 จังหวัดภาคใต้ของไทย บริษัทฯ ได้จดทะเบียนเป็นบริษัทมหาชน เมื่อวันที่ 16 มิถุนายน พ.ศ. 2537 ทะเบียนเลขที่ บมจ.467

 ประวัติ 
พลตำรวจเอก หลวงชาติตระการโกศล ได้รับลิขสิทธิ์ การผลิตและจัดจำหน่ายน้ำอัดลม ในชื่อของ โคคา-โคล่า เมื่อปี 2512 ในนาม บริษัท นครทิพย์ จำกัด โดยในระยะแรกได้เริ่มต้นจัดจำหน่ายใน 3 จังหวัด คือ จังหวัดสงขลา จังหวัดสตูล และ จังหวัดยะลา ซึ่งโรงงานแห่งแรกของตั้งอยู่ใน อำเภอหาดใหญ่ จังหวัดสงขลา แต่กิจการในระยะแรก ต้องประสบกับภาวะต่าง ๆ ที่ไม่เอื้ออำนวยในการดำเนินธุรกิจ โดยเฉพาะในด้านภาวะเศรษฐกิจ ทำให้การดำเนินกิจการไม่ประสบความสำเร็จเท่าที่ควรประวัติบริษัท หาดทิพย์ จำกัด (มหาชน) หน้าเพจเว็บไซต์เก่าของ บริษัท หาดทิพย์ จำกัด (มหาชน)

ต่อมาในปี 2517 บริษัท ไทยธนา จำกัด ของ ร้อยตรี ไพโรจน์ รัตตกุล ได้เข้ามาบริหาร และมีการเพิ่มทุน พร้อมทั้งทูลเชิญ พระวรวงศ์เธอ พระองค์เจ้าสุทธสิริโสภา เป็นองค์ประธานกรรมการโค้ก ประเทศไทย คนขายไม่ได้มีแค่ ไทยน้ำทิพย์ Marketeer Online ซึ่งทรงดำรงตำแหน่งนี้ ตราบจนสิ้นพระชนม์ และได้มีการเปลี่ยนแปลงประธานกรรมการบริหารของบริษัทเป็น พลเอก จรัล กุลละวณิชย์ เป็นประธานบริษัทตั้งแต่วันที่ 25 พฤษภาคม 2541 เป็นต้นมาจนถึงปัจจุบัน

ต่อมาในวันที่ 3 ตุลาคม 2521 บจก.นครทิพย์ และ บจก.ไทยธนา ได้ตกลงร่วมกันจัดตั้งบริษัทขึ้นใหม่เป็น บริษัท หาดทิพย์ จำกัด พร้อมกับได้สิทธิ์เป็นผู้ผลิตและจัดจำหน่าย น้ำอัดลม ในชื่อของ โคคา-โคล่า เพิ่มเติมอีก 11 จังหวัด (ทำให้ บริษัทฯ ได้เป็นผู้ผลิตและจัดจำหน่ายผลิตภัณฑ์ โคคา-โคล่า ในพื้นที่ภาคใต้ทั้งหมดของประเทศไทย)รายงานบริษัทประจำปี 2560  บริษัท หาดทิพย์ จากัด (มหาชน) ได้เริ่มเปิดการซื้อขายในตลาดหลักทรัพย์ เมื่อวันที่ 22 ธันวาคม 2531 และได้แปรสภาพเป็น บริษัทมหาชน เมื่อวันที่ 16 มิถุนายน 2537

 ผู้ถือหุ้นรายใหญ่ 
 ข้อมูล ณ วันที่ 23 กันยายน 2562 (10 อันดับแรก)
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  GUTSCHE FAMILY INVESTMENTS (PROPRIETARY) LIMITED  49,040,726  24.62% 2  ร้อยตรี ไพโรจน์ รัตตกุล  24,439,839  12.27% 3 	นาง ประพันธ์ศรี รัตตกุล  20,136,281  10.11% 4  นางสาว พัณณภา รัตตกุล  14,986,347  7.52% 5  พลตรี พัชร รัตตกุล  10,381,044  5.21% 6  กองทุนเปิด อเบอร์ดีน สแตนดาร์ด สมอล แค็พ  8,814,723  4.42% 7  นาง ปริยา จีระพันธุ์  8,661,275  4.35% 8  น.ส. สิริญชา สิทธิชัยวิเศษ  4,139,526  2.08% 9  บริษัท ไทยเอ็นวีดีอาร์ จำกัด  3,238,657  1.63% 10  นาง จิรา ศรีธวัช ณ อยุธยา  3,183,807  1.60%
 การประกอบธุรกิจ 
บริษัทฯ ผลิต ผลิตภัณฑ์เพื่อจำหน่ายและบางส่วนซื้อจากบริษัทคู่ค้ารายหนึ่งในกรุงเทพฯ มาจำหน่าย ซึ่งผลิตภัณฑ์ของบริษัทฯ ประกอบด้วย:ภาพรวมขององค์กร  บริษัท หาดทิพย์ จำกัด (มหาชน)

ผลิตภัณฑ์น้ำอัดลม (Sparkling Beverages)
โค้ก
แฟนต้า
สไปรท์
ผลิตภัณฑ์ non-carbonated (Still Beverages)
มินิทเมด
อควาเรียส
น้ำดื่มน้ำทิพย์

นอกเหนือจากนี้บริษัทฯ ยังถือหุ้นหลัก ใน บจก.เซ้าเทิร์น ร็อคส์ จำกัด ซึ่งผลิตและจำหน่าย ขวดพลาสติกกึ่งสำเร็จรูป และ ขวดพลาสติก อีกด้วยบริษัท หาดทิพย์ จำกัด (มหาชน) สำนักงานคณะกรรมการกำกับหลักทรัพย์และตลาดหลักทรัพย์

อย่างไรก็ดี ทั้ง ไทยน้ำทิพย์ และ หาดทิพย์ เป็นผู้ผลิตและจัดจำหน่ายผลิตภัณฑ์ในชื่อของ โคคา-โคล่า เท่านั้น ในส่วนกิจกรรมการตลาด จะเป็น บริษัท โคคา-โคล่า (ประเทศไทย) จำกัด เป็นผู้รับผิดชอบ โดยได้มีการรวมตัวกันเป็น กลุ่มธุรกิจโคคา-โคลา ในประเทศไทยhttp://www.thainamthip.co.th/company/group  กลุ่มธุรกิจโคคา-โคลา ในประเทศไทย] บริษัท ไทยน้ำทิพย์ จำกัด

ดูเพิ่ม
 ไทยน้ำทิพย์
 กลุ่มธุรกิจโคคา-โคลา ในประเทศไทย

อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2512
หมวดหมู่:บริษัทเครื่องดื่มของไทย
หมวดหมู่:ภาคใต้